CELEX: 32013R1172
Language: hr
Date: 2013-11-18 00:00:00
Title: Provedbena uredba Komisije (EU) br. 1172/2013 оd 18. studenoga 2013. o odobrenju manje izmjene u specifikaciji za naziv upisan u registar zaštićenih oznaka izvornosti i zaštićenih oznaka zemljopisnog podrijetla [Kiwi de l’Adour (ZOZP)]

20.11.2013   
            
            
               HR
            
            
               Službeni list Europske unije
            
            
               L 310/9
            
         PROVEDBENA UREDBA KOMISIJE (EU) br. 1172/2013
   оd 18. studenoga 2013.
   o odobrenju manje izmjene u specifikaciji za naziv upisan u registar zaštićenih oznaka izvornosti i zaštićenih oznaka zemljopisnog podrijetla [Kiwi de l’Adour (ZOZP)]
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 53. stavak 2. drugi podstavak,
   budući da:
   
               (1)
            
            
               U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Francuske za odobrenje izmjene specifikacije za zaštićenu oznaku izvornosti „Kiwi de l’Adour”, registriranu u skladu s Uredbom Komisije (EZ) br. 419/2009 (2).
            
         
               (2)
            
            
               Zahtjev se podnosi radi izmjene specifikacije kako bi sadržavala podrobnije informacije o načinu gnojenja biljke. Ta izmjena nije dovela do izmjene objavljenog sažetka (3).
            
         
               (3)
            
            
               Komisija je ispitala tu izmjenu i utvrdila da je opravdana. Budući da je izmjena manja u smislu članka 53. stavka 2. trećeg podstavka Uredbe (EU) br. 1151/2012, Komisija je može odobriti bez primjene postupka utvrđenog u člancima 50. do 52. te Uredbe,
            
         DONIJELA JE OVU UREDBU:
   Članak 1.
   Specifikacija za zaštićenu oznaku izvornosti „Kiwi de l’Adour” mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. studenoga 2013.
      
         
            Za Komisiju, u ime predsjednika,
         Dacian CIOLOȘ
         
            Član Komisije
         
      
   
   
      (1)  SL L 343, 14.12.2012., str. 1.
   
      (2)  SL L 125, 21.5.2009., str. 60.
   
      (3)  SL C 263, 16.10.2008., str. 5.
   
      PRILOG
      Odobrava se sljedeća izmjena specifikacije za zaštićenu oznaku izvornosti „Kiwi de l’Adour”:
      
         Način proizvodnje
      
      Tekst „Unos dušika (u obliku topivog gnojiva) ne smije biti veći od 6 kg po toni proizvedenih plodova, odnosno unos dušika po hektaru ograničava se na 200 jedinica dušika, odnosno za prethodno navedene iznimne voćnjake na 250 jedinica dušika” zamjenjuje se tekstom „Unos dušika (u obliku topivog gnojiva) ne smije biti veći od 70 jedinica dušika po hektaru godišnje (potrebnih za rast biljke) plus 4 jedinice po toni plodova proizvedenih po hektaru godišnje, podložno ograničenju od najviše 250 jedinica dušika po hektaru godišnje”.
      Izmjena se odnosi na prilagodbu načina gnojenja biljke „Kiwi de l’Adour” s obzirom na potrebe biljaka i plodova. Kako bi se uzgajivačima omogućila veća fleksibilnost pri gnojenju biljaka, posebice s obzirom na klimatske uvjete, ta izmjena vodi više računa o razdiobi unosa gnojiva.
      Upućivanje na objavu konsolidirane specifikacije: http://agriculture.gouv.fr/IMG/pdf/20130206_cdc_kiwideladour_bo_cle8134b7.pdf